biswa921/hiwiki-latest-pages-articles-raw huggingface dataset:
राजासत्करण

thumb|350px|राजासत्करण: एक प्रथाविरोधी प्रक्रिया। 

हिंदू विधि के अनुसार राजासत्करण (escheat) उस अवस्था में होता है जब वारिस न होने के कारण संपत्ति राज्य की हो जाती है। जहाँ राज राजसात्करण के अनुसार किसी संपत्ति का दावा करता है, वहाँ यह सिद्ध करने का भार राज्य पर आ पड़ता है कि अंतिम स्वामी मरते समय कोई वारिस नहीं छोड़ गया था।

इस संबंध में मनु की व्यवस्था यह है कि जहाँ कहीं भी वारिस नहीं होगा वहाँ संपत्ति राज्य के अधिकार में चली जाएगी। परंतु यह नियम किसी ब्राह्मण की संपत्ति पर लागू नहीं होगा। इस निदेश के प्रसंग में कलेक्टर ऑव मसूलीपत्तम बनाम कवेली वेंकट 1860 (8 मूर्स इंडियन अपील्स 500) का मामला उल्लेखनीय है, जहाँ इस निदेश को मान्यता नहीं दी गई। इसमें ब्राह्मण जाति के एक ऐसे हिंदू की संपत्ति के राजसात्करण के रूप में राज्य द्वारा लिए जाने के अधिकर के बारे में आपत्ति की गई जो मरते समय अपना कोई वारिस नहीं छोड़ गया था। इस संबंध में यह व्यवस्था दी गई थी कि ब्राह्मण जाति के किसी हिंदू की मृत्यु बिना वारिस के होती है तो उसकी संपदा सम्राट् के अधिकार में चली जाएगी। मिताक्षरा के अध्याय 2, धारा 8 और अनुच्छेद 5 मे राजसात्करण की विधि दी गई है। इस बारे में माननीय न्यायाधिपतियों का यह मत था कि मिताक्षरा द्वारा उद्धृत नारद के वाक्यसमूह का उस धारा में होना, जिसमें मनु के प्रतिषेध का उद्धरण दिया हुआ है, यह बताता है कि इस विधि का कठोरतम रूप क्या था अर्थात्‌ राजा को संपत्ति लेनी तो है परंतु इस कर्तव्य के साथ, जिसकी वह निष्पाप होकर अवहेलना नहीं कर सकेगा, लेनी है कि वह उस संपत्ति का अपने विवेक से उस प्रकार के ब्राह्मणों के बीच निपटारा कर देगा जिनका पिछले पाठों में प्रस्ताव किया गया है। यदि ऐसी स्थिति है तो न्यायाधिपतियों को यह प्रतीत होता है कि हिंदू विधि के अनुसार बिना वारिस के मरने वाले किसी ब्राह्मण की संपत्ति पर राजसात्करण द्वारा राजा का स्वत्व किसी ऐसे दावेदार के स्वत्व पर अभिभावी होना चाहिए जो और अच्छा स्वत्व सिद्ध नहीं कर सकता।

जब राजसात्करण द्वारा कोई संपदा ली जाती है तो उसके अधीन संपदा पर पड़नेवाले इस प्रकार के न्यास और प्रभार भी आ जाते हैं जैसे विधवाओं का पोषण और विधवा द्वारा वैधिक आवश्यकता के लिए किए गए बंधक। उदाहरण के लिए-'क' किसी हिंदू विधवा को धन देता है तथा उस विधवा के स्वर्गीय पति की अचल संपदा पर बंधक द्वारा इसको प्रतिभूत करता है। इस प्रकार दिया गया धन उस विधवा द्वारा उन प्रयोजनों पर लगाया जाता है, जिनके लिए हिंदू विधि उस विधि उस विधवा को अपने पति की संपदा का उसके वारिसों की संपत्ति के बिना प्रभरण अथवा उसके अन्य संक्रामण की शक्ति प्रदान की गई है। विधवा की मृत्यु हो जाने पर राज्य कोई वारिस न होने के कारण राजसात्करण द्वारा उस संपदा को अपने अधिकार में ले लेता है तो उस दशा में राज्य की अपेक्षा वह व्यक्ति जिसने धन दिया है, राज्य के मोचन अधिकार के अधीन रहते हुए दी गई धनराशि तथा ब्याज के लिए प्रतिभूति के रूप में बंधकाधीन संपदा को धारण करने का अधिकारी होगा।

 इन्हें भी देखें 

श्रेणी:सम्पत्ति से सम्बन्धित कानून
द राइम ऑफ़ द एन्शियंट मेरिनर

thumb|द मेरिनर एक तूफ़ान के दौरान. गुस्ताव डोर द्वारा लकड़ी में चित्रित चित्र.
द राइम ऑफ़ द एन्शियंट मेरिनर () अंग्रेज़ी कवि सैम्युअल टेलर कॉलरिज द्वारा लिखित सबसे लंबी कविता है जिसे १७९७-९८ के बीच लिखा और लिरिकल बैलाड्स के प्रथम संस्करण में १७९८ में प्रकाशित किया गया था।

श्रेणी:कविताएँ
श्रेणी:अंग्रेज़ी की कवितायें
पश्चिमी शिया

thumb|230px|सन् ११११ ईसवी में पश्चिमी शिया राजवंश का क्षेत्र (हरे रंग में)
thumb|230px|तान्गूत सरकार द्वारा जारी यह कांसे के अधिकारपत्र धारक को 'घोड़े जलाने' (यानि आपातकाल में सरकारी घोड़े तेज़ी से दोड़ाकर थका डालने) की अनुमति देते थे
पश्चिमी शिया राजवंश (चीनी: 西夏, शी शिया; अंग्रेजी: Western Xia) जिसे तान्गूत साम्राज्य (Tangut Empire) भी कहा जाता है पूर्वी एशिया का एक साम्राज्य था जो आधुनिक चीन के निंगशिया, गांसू, उत्तरी शान्शी, पूर्वोत्तरी शिनजियांग, दक्षिण-पश्चिमी भीतरी मंगोलिया और दक्षिणी मंगोलिया पर सन् १०३८ से १२२७ ईसवी तक विस्तृत था। तान्गूत लोग तिब्बती लोगों से सम्बंधित माने जाते हैं और उन्होंने चीनी लोगों का पड़ोसी होने के बावजूद चीनी संस्कृति नहीं अपनाई। तिब्बती और तान्गूत लोग इस साम्राज्य को मिन्याक साम्राज्य (Mi-nyak) बुलाते थे। तान्गुतों ने कला, संगीत, साहित्य और भवन-निर्माण में बहुत तरक्की की थी। सैन्य क्षेत्र में भी वे सबल थे - वे शक्तिशाली लियाओ राजवंश, सोंग राजवंश और जिन राजवंश (१११५–१२३४) का पड़ोसी होते हुए भी डट सके क्योंकि उनका फ़ौजी बन्दोबस्त बढ़िया था। रथी, धनुर्धर, पैदल सिपाही, ऊँटों पर लदी तोपें और जल-थल दोनों पर जूझने को तैयार टुकड़ियाँ सभी उनकी सेना का अंग थीं और एक-साथ आयोजित तरीक़े से लड़ना जानती थीं।Cast Chinese Coins, David Hartill, Trafford Publishing, 2005, ISBN 978-1-4120-5466-9, ... The Western Xia was a Tangut kingdom in the north-west (Gansu and Shaanxi) area of China with its capital at Ningxia. The Tanguts, who called themselves the Mi-nyag, were a Buddhist people of Tibetan extraction who did not adopt Chinese civilization as readily as the other Tatar peoples ...

इन सब के बावजूद, आगे चलकर तान्गूत साम्राज्य पर युआन राजवंश स्थापित करने वाले मंगोल लोगों के घातक हमले हुए जिसमें तान्गूतों के बहुत से लिखित दस्तावेज़ और अधिकतर इमारतें ध्वस्त हो गई। इस कारणवश तान्गूतों पर अनुसन्धान कर रहे इतिहासकारों और भाषावैज्ञानिकों को काफ़ी दिक्क़तें होती हैं और इस साम्राज्य और उसके संस्थापकों के बारे में बहुत से प्रश्न हैं जिनपर कभी न अंत होने वाले विवाद जारी रहते हैं।

 नाम और भाषा 
तान्गूत लोग अपनी तान्गूत भाषा बोलते थे, जो तिब्बती भाषा के समीप एक तिब्बती-बर्मी भाषा-परिवार की सदस्य थी। उन्होने चीनी भावचित्रों की देखा-देखी अपनी एक चित्रलिपि पर आधारित लिपि बना ली थी जिसमें वे तान्गूत भाषा लिखा करते थे। वे अपने साम्राज्य को औपचारिक रूप से 'श्वेत और उच्च महान शिया राज्य' (60px, फियोव ब्यिय ल्हयिय ल्हयिय) बुलाते थे। अनौपचारिक रूप से वे इसे 'मि-न्याग' कहते थे लेकिन चीनी स्रोत उन्हें 'पश्चिमी शिया' (चीनी भाषा में 'शी शिया') बुलाते थे जो नाम बाद में पाश्चातीय विद्वान इस्तेमाल करने लगे।The great state of white and high: Buddhism and state formation in eleventh-century Xia, Ruth W. Dunnell, University of Hawaii Press, 1996, ISBN 978-0-8248-1719-0, ... The founders also gave it a Tangut name, the Great State of White and High ...

 इन्हें भी देखें 
 तान्गूत लोग
 सोंग राजवंश
 जिन राजवंश (१११५–१२३४)
 लियाओ राजवंश

 सन्दर्भ 

श्रेणी:चीन के राजवंश
श्रेणी:चीन का इतिहास
पुरानी तुर्की भाषा

thumb|230px|पुरानी तुर्की भाषा में लिखे बिलगे ख़ागान के शिलालेखों की एक नक़ल जो तुर्की के ग़ाज़ी विश्वविद्यालय में रखी है
पुरानी तुर्की भाषा (Old Turkic), जिसे ओरख़ोन तुर्की (Orkhon Turkic) और पुरानी उईग़ुर (Old Uyghur) भी कहते हैं, तुर्की भाषाओँ का सबसे पुराना प्रमाणित रूप है। यह ७वीं से १३वीं सदी ईसवी के गोएकतुर्क (Göktürk) और उईग़ुर लिखाइयों में मिलता है। यह तुर्की भाषाओँ में दक्षिणपूर्वी शाखा की सदस्य मानी जाती है जिसकी आधुनिक सदस्य उईग़ुर भाषा और चग़ताई भाषा हैं। यह बहुत सी लिपियों में लिखी जाती थी, जैसे की रूनी लिपि से देखने में मिलने वाली पुरानी तुर्की लिपि, भारत से उत्पन्न हुई ब्राह्मी लिपि, सोग़्दा से मिली एक लिपि से विकसित हुई प्राचीन उईग़ुर लिपि, इत्यादि।The Turkic languages , Lars Johanson, Taylor & Francis, 1998, ISBN 978-0-415-08200-6, ... Old Uyghur is first recorded in runiform ... written in Uyghur, Manichaean, Brahmi and other scripts ...

 इन्हें भी देखें 
 पुरानी तुर्की लिपि
 तुर्की भाषाएँ
 चग़ताई भाषा
 उईग़ुर भाषा

 सन्दर्भ 

श्रेणी:तुर्की भाषाएँ
श्रेणी:विलुप्त भाषाएँ
श्रेणी:मध्य एशिया का इतिहास
त्रिभाषा सूत्र

thumb|350px| भाषा का एक उदाहरण। 
त्रिभाषा सूत्र (Three-language formula) भारत में भाषा-शिक्षण से सम्बन्धित नीति है जो भारत सरकार द्वारा राज्यों से विचार-विमर्श करके बनायी गयी है। यह सूत्र (नीति) सन् १९६८ में स्वीकार किया गया।

 परिचय 
भारतीय संविधान की धारा 343, धारा 348 (2) तथा 351 का सारांश यह है कि देवनागरी लिपि में लिखी और मूलत: संस्कृत से अपनी पारिभाषिक शब्दावली को लेने वाली हिन्दी भारतीय संघ की राजभाषा है। इसमें रोमन अंकों का व्यवहार होगा।

राष्ट्रीय भाषाओं में यह मौलिक सिद्धांत मान्य है कि सभी भाषाएं राष्ट्रीय हैं। इसमें उल्लिखित भाषाएं-असमिया, बांग्ला, गुजराती, हिन्दी, कन्नड़, कश्मीरी, मलयालम, मराठी, उड़िया, पंजाबी, संस्कृत, तमिल, तेलुगू, सिंधी, उर्दू, कोंकणी, मणिपुरी, नेपाली, बोडो, संथाली, मैथिली, डोगरी आदि 22 भाषाएं हैं।

त्रिभाषा सूत्र संविधान में नहीं है। सन् 1956 में अखिल भारतीय शिक्षा परिषद् ने इसे मूल रूप में अपनी संस्तुति के रूप में मुख्यमंत्रियों के सम्मेलन में रखा था और मुख्यमंत्रियों ने इसका अनुमोदन भी कर दिया था। 1968 की राष्ट्रीय शिक्षा नीति में इसका समर्थन किया गया था और सन् 1968 में ही पुन: अनुमोदित कर दिया गया था। सन् 1992 में संसद ने इसके कार्यान्वयन की संस्तुति कर दी थी।

यह संस्तुति राज्यों के लिए बाध्यता मूलक नहीं थी क्योंकि शिक्षा राज्यों का विषय है। सन् 2000 में यह देखा गया कि कुछ राज्यों में हिन्दी और अंग्रेजी के अतिरिक्त इच्छानुसार संस्कृत, अरबी, फ्रेंच, तथा पोर्चुगीज भी पढ़ाई जाती हैं। त्रिभाषा सूत्र में 1-शास्त्रीय भाषाएं जैसे संस्कृत, अरबी, फारसी। 2-राष्ट्रीय भाषाएं 3-आधुनिक यूरोपीय भाषाएं हैं। इन तीनों श्रेणियों में किन्हीं तीन भाषाओं को पढ़ाने का प्रस्ताव है। संस्तुति यह भी है कि हिन्दीभाषी राज्यों में दक्षिण की कोई भाषा पढ़ाई जानी चाहिए।

 बाहरी कड़ियाँ 
  
 
 
 
 

श्रेणी:भारतीय भाषाएँ
श्रेणी:भारत का भाषाई इतिहास
श्रेणी:भारतीय शिक्षा प्रणाली
उत्तंक

डॉ.सुरेश कुमार मिश्रा 'उरतृप्त' 
डॉ. सुरेश कुमार मिश्रा 'उरतृप्त' तेलंगाना राज्य सरकार के प्रसिद्ध हिंदी लेखक हैं। डॉ. मिश्रा का जन्म 28 जनवरी, 1981 में दूध बाउली, हुसैनी आलम, हैदराबाद में हुआ है। दक्षिण भारत में हिंदी रचनाकार, वक्ता, संसाधक और तकनीकी ज्ञान के ज्ञाता के रूप में जाने जाते हैं। उनके पिता का नाम रामकृष्ण मिश्रा तथा माता का नाम निर्मला मिश्रा है। उस्मानिया विश्वविद्यालय से एम.ए. हिंदी (स्वर्ण पदक), एम.ए. अंग्रेजी, इंस्टीट्युट ऑफ एडवांस स्टडीज़ इन एजुकेशन, हैदराबाद से हिंदी शिक्षक प्रशिक्षण में स्वर्ण पदक, इंदिरा गांधी अंतर्राष्ट्रीय विश्वविद्यालय से शिक्षा में स्नातक, हैदराबाद विश्वविद्यालय से अनुवाद डिप्लोमा में स्वर्ण पदक, राष्ट्रीय पात्रता परीक्षा उत्तीर्ण, मानव संसाधन विकास मंत्रालय के एडवांस डिप्लोमा इन डेस्क टॉप पब्लिशिंग कोर्स में स्वर्ण पदक तथा उस्मानिया विश्वविद्यालय से पीएच.डी. की शिक्षा प्राप्त की है। उन्होंने राज्य सरकार की प्रथम, द्वितीय भाषा हिंदी तथा अन्य विषयों की लगभग 25 पाठ्यपुस्तकों का अनुवाद किया है। इनके अतिरिक्त इंटरमीडिएट, डिग्री स्तर की तेलुगु अकादमी पाठ्यपुस्तक में बतौर संपादक तथा लेखक के रूप में डॉ मिश्रा का नाम दर्ज है। डॉ. सुरेश कुमार मिश्रा 'उरतृप्त' आचार्य रामचंद्र शुक्ल के हिंदी साहित्य का इतिहास पुस्तक के ऑनलाइन संपादन के लिए जाने जाते हैं। उन्होंनें सतरंगी-1, सतरंगी-2, सतरंगी-3, सतरंगी-4, सतरंगी-5, मीत, मुसकान-1, मुसकान-2, मुसकान-3, मुसकान-4, मुसकान-5, बाल वसंत-1, बाल वसंत-2, उमंग-2, बाल बगीचा-1, बाल बगीचा-2, बाल बगीचा-3, सुगंध-1, सुगंध-2, साहित्य भारती, साहित्य सेतु, काव्य निधि, गद्य दर्पण, तेलंगाना गांधीः के.सी.आर, सरल सुगम संक्षिप्त व्याकरण, अशोक वाजपेयी के काव्य में आधुनिकता बोध, हिंदी भाषा के विविध आयामः वैश्विक परिदृश्य, हिंदी भाषा साहित्य के विविध आयामः वैश्विक परिदृश्य, हिंदी साहित्य और संस्कृति के विविध आयाम जैसी पुस्तकों का लेखन, संपादन तथा समन्वयन किया है। राष्ट्रीय शैक्षिक अनुसंधान और प्रशिक्षण परिषद (एन.सी.ई.आर.टी.), नई दिल्ली, राज्य शैक्षिक अनुसंधान और प्रशिक्षण परिषद, अविभक्त आंध्र प्रदेश व वर्तमान में तेलंगाना, सर्व शिक्षा अभियान, राष्ट्रीय माध्यमिक शिक्षा अभियान, समग्र शिक्षा अभियान, बी.आर.अंबेड्कर सार्वत्रिक विश्वविद्यालय तथा अन्म महत्वपूर्ण संस्थानों व योजनाओं में अपनी महत्वपूर्ण सेवाएँ दे रहे हैं। अब तक उन्होंने 200 से अधिक शोध (हिंदी साहित्य व शिक्षा) पत्र लिखे हैं। उनकी साहित्यिक व शैक्षिक सेवाओं को ध्यान में रखते हुए तीन राष्ट्रीय स्तर तथा तीन राज्य स्तरीय पुरस्कारों से सम्मानित किया जा चुका है। आचार्य रामचंद्र शुक्ल द्वारा रचित हिंदी साहित्य का इतिहास पुस्तक का प्रथम ऑनलाइऩ संपादन करने का श्रेय इन्हें ही जाता है। भारतीय लेखकों की सूची में इनका नाम सम्मिलीत है। उनके कई लेख हिंदी, तेलुगु और अंग्रेजी के प्रसिद्ध समाचार पत्रों में प्रकाशित हो चुके हैं। वे तेलंगाना के प्रसिद्ध समाचार पत्र "नमस्ते तेलंगाना" के नियमित स्तंभकार भी हैं।https://en.wikipedia.org/wiki/Ramchandra_Shukla 

भारतीय लेखकों की सूची 

 https://hi.wikipedia.org/wiki/%E0%A4%AD%E0%A4%BE%E0%A4%B0%E0%A4%A4%E0%A5%80%E0%A4%AF_%E0%A4%B2%E0%A5%87%E0%A4%96%E0%A4%95%E0%A5%8B%E0%A4%82_%E0%A4%95%E0%A5%80_%E0%A4%B8%E0%A5%82%E0%A4%9A%E0%A5%80
 https://epaper.ntnews.com/1516552/Telangana-Main/24-January-2018#page/1/1
 https://epaper.ntnews.com/2412245/Telangana-Main/11-November-2019#page/12/1
 https://epaper.ntnews.com/c/46654035

श्रेणी:पौराणिक पात्र
श्रेणी:भारतीय संस्कृति
श्रेणी:रामचंद्र शुक्ल
भारत-पाकिस्तान सम्बन्ध

thumb | right | वाघा सीमा के पास शाम के वक्त झण्डा नीचे करने का समारोह

 thumb | right | 300px|राष्ट्रपति भवन में भारत के प्रधानमन्त्री नरेन्द्र मोदी तथा पाकिस्तान के प्रधानमन्त्री नवाज शरीफ

भारत और पाकिस्तान में सम्बन्ध हमेशा से ही ऐतिहासिक और राजनैतिक मुद्दों कि वजह से तनाव में रहे हैं। इन देशों में इस रिश्ते का मूल कारण भारत के विभाजन को देखा जाता है। कश्मीर विवाद इन दोनों देशों को आज तक उलझाए है और दोनों देश कई बार इस विवाद को लेकर सैनिक समझौते व युद्ध कर चुके हैं। इन देशों में तनाव मौजूद है जबकि दोनों ही देश भारत के इतिहास, सभ्यता, भूगोल और अर्थव्यवस्था से जुड़े हुए हैं।

२०१६-२०१९
उरी आतंकी हमला और उसके परिणाम

18 सितम्बर 2016 को जम्मू और कश्मीर के उरी सेक्टर में एलओसी के पास स्थित भारतीय सेना के स्थानीय मुख्यालय पर एक बड़ा आतंकी हमला हुआ, जिसमें भारत के 18 जवान शहीद हो गए। सैन्य बलों की कार्रवाई में सभी चार आतंकी मारे गए। यह भारतीय सेना पर किया गया, लगभग 20 सालों में सबसे बड़ा हमला था।
भारत सरकार ने इस आतंकी हमले को बहुत गम्भीरता से लिया। पहले हुए कई हमलों (पठानकोट आदि) की तरह इस हमले में भी आतंकवादियों के पाकिस्तान से सम्बन्ध होने के प्रमाण मिले, जिसके कारण भारतभर में पाकिस्तान के प्रति रोष प्रकट हुआ और भारत सरकार ने कई अप्रत्याशित कदम उठाए जिनसे भारत-पाकिस्तान सम्बन्ध प्रभावित हुए।

 भारत सरकार ने कूटनीतिक स्तर पर विश्वभर में पाकिस्तान को अलग थलग करने की मुहिम छेड़ दी।

 संयुक्त राष्ट्र में भारत की विदेश मन्त्री ने आतंक का पोषण करने वाले देशों की निन्दा की। पाकिस्तान को स्पष्ट शब्दों में कहा कि कश्मीर छीनने का सपना पूरा नहीं होगा।

 प्रधानमन्त्री नरेन्द्र मोदी के बयान 'खून और पानी साथ-साथ नहीं बह सकते' के साथ ही भारत ने सिन्धु जल सन्धि की समीक्षा शुरु कर दी। पाकिस्तान ने इसे युद्ध की कार्यवाही बताया, और भारत के विरुद्ध परमाणु हथियारों के उपयोग की धमकी दी। सन्धि रद्द होने के डर से पाकिस्तान ने विश्व बैंक का दरवाजा खटखटाया।

 भारत ने नवम्बर 2016 में इस्लामाबाद में होने वाले दक्षेस शिखर सम्मेलन का बहिष्कार करने की घोषणा की। बांग्लादेश, अफगानिस्तान व भूटान ने भी भारत का समर्थन करते हुए बहिष्कार की घोषणा की।

 भारत ने पाकिस्तान को दिए गए मोस्ट फेवर्ड नेशन के दर्जे पर पुनर्विचार की घोषणा की।

 29 सितम्बर 2016 को भारत के डीजीएमओ ने प्रेस काँफ्रेंस में बताया कि भारतीय सेना ने आतंकियों के ठिकानों पर सर्जिकल हमले किए।

 इन्हें भी देखे 
पाकिस्तान द्वारा प्रायोजित आतंक
 भारत-पाक युद्ध
 सिंधु जल समझौता

बाहरी कड़ियाँ
पाकिस्तान के बारे में यथार्थ भरी समझ (अक्टूबर २०१६ ; विवेकानन्द फाउण्डेशन)
बँटवारे के साए में भारत-पाक संबंध (बीबीसी हिन्दी)
भारत-पाक संबंध : बर्फीले संबंध और ग्लेशियर की दरारें (समयान्तर)
क्या कभी सुधर पाएंगे भारत-पाक संबंध? (राँची एक्सप्रेस)
जम्मू कश्मीर समस्या भारत और पाकिस्तान

 सन्दर्भ 

श्रेणी:भारत-पाकिस्तान सम्बन्ध
पुरानी तुर्की लिपि

thumb|230px|किज़िल में पुरानी तुर्की लिपि में तराशा हुआ एक शिलालेख
thumb|230px|विल्हेल्म तोमसेन द्वारा बनाई पुरानी तुर्की लिपि के वर्णों की फ़हरिस्त
पुरानी तुर्की लिपि (Old Turkic script), जिसे ओरख़ोन लिपि (Orkhon script), ओरख़ोन-येनिसेय लिपि (Orkhon-Yenisey script) और गोएकतुर्क लिपि (Göktürk script) भी कहते हैं, गोएकतुर्क और अन्य तुर्की-भाषी ख़ानतों द्वारा पुरानी तुर्की भाषा को लिखने के लिए ८वीं से लेकर १०वीं सदी तक प्रयोग होने वाली एक वर्णमाला थी। इसे कभी-कभी रूनीनुमा तुर्की लिपि (Runiform Turkish script) भी कहते हैं क्योंकि दिखने में यह यूरोप की जर्मैनी भाषाएँ लिखने के लिए प्रयोग होने वाली रूनी लिपि जैसी थी, हालांकि इन दोनों लिपियों का वैसे कोई वास्तविक सम्बन्ध नहीं है। पुरानी तुर्की लिपि उर्दू और अरबी-फ़ारसी लिपि की तरह दाएँ से बाएँ पढ़ी जाती थी।Introduction to the Old Turkish runic inscriptions, Wolfgang-Ekkehard Scharlipp, Kantzilaris Centre, 1994, ISBN 978-9963-8124-0-0

 विवरण 
पुरानी तुर्की लिपि कहाँ से उत्पन्न हुई, इस बात को लेकर विद्वानों में विवाद है हालांकि बहुसंख्यक मत के अनुसार यह फ़ोनीशियाई वर्णमाला से विकसित हुई आरामाई लिपि की वंशज है। कुछ लोग इस से सहमत नहीं हैं और चीनी भावचित्रों, सोग़दाई लिपि या खरोष्ठी लिपि को इसका पूर्वज बताते हैं।

पुरानी तुर्की लिपि के सबसे प्राचीन नमूने मंगोलिया की ओरख़ोन वादी में मिलते हैं जहाँ के शिलालेख ८वीं सदी ईसवी में तराशे गए अनुमानित किये गए हैं। यह लिखाईयाँ 'ओरख़ोन शिलालेख' के नाम से प्रसिद्ध हैं। इसके बाद उईग़ुर साम्राज्य ने इस लिपि का प्रयोग किया।Tang China and the collapse of the Uighur Empire: a documentary history , Michael Robert Drompp, BRILL, 2005, ISBN 978-90-04-14129-2, ... The language of the Uighurs in Mongolia was essentially identical to that of the Turks; both empires also used the same runiform script for their epigraphic monuments. Indeed, it has been suggested that the Uighur Empire should be considered simply a 'third Turk Empire' ... ९वीं सदी के कुछ किरगिज़ शिलालेखों में इसके एक येनिसेय क्षेत्र में मिलने वाले रूप का भी पता चलता है।The Encyclopaedia britannica: a dictionary of arts, sciences, literature and general information, Volume 27, Hugh Chisholm, The Encyclopaedia britannica company, 1911, ... forms of Turkish writing are those used on the inscriptions found in Siberia near the Yenisei and Orkhon rivers ... तुर्की प्रभाव के साथ यह लिपि भी जगह-जगह फैली, जैसे की शिंजियांग की तुरफ़ान द्रोणी, किरगिज़स्तान और कज़ाख़स्तान के बीच फैली तलास वादी (Talas, Талас), बुल्गारिया और हंगरी। १०वीं सदी की प्राचीन हंगेरियाई लिपि इसी पर आधारित है। सन् ९२२ में बुल्गारिया के तुर्कों में इस्लाम अपनाया और उसके बाद धीरे-धीरे अरबी लिपि ने पुरानी तुर्की लिपि की जगह ले ली।

 इन्हें भी देखें 
 पुरानी तुर्की भाषा
 ओरख़ोन शिलालेख
 रूनी लिपि
 तुर्की भाषाएँ

 सन्दर्भ 

श्रेणी:लिपि
श्रेणी:तुर्की भाषाएँ
श्रेणी:मध्य एशिया का इतिहास
नेतरहाट विद्यालय

right|thumb|300px|नेतरहाट विद्यालय का मुख्य भवन
नेतरहाट विद्यालय भारत के झारखण्ड राज्य में राँची के निकट नेतरहाट नामक स्थान पर स्थित एक सुप्रसिद्ध आवासीय विद्यालय है। अपनी स्थापना से ही, पहले बिहार राज्य में और अब झारखण्ड राज्य के शिक्षा बोर्डों की परीक्षा में प्रथम दस स्थान पाने वाले अधिकांश विद्यार्थी इसी विद्यालय के रहते रहे हैं। सन् २००० में बिहार से झारखण्ड राज्य के निर्माण के बाद अब यह झारखण्ड शिक्षा परिषद के अन्तर्गत आता है। राज्य शिक्षा बोर्ड की परीक्षा के अलावा इस विद्यालय के विद्यार्थी क्षेत्रीय गणित ओलम्पियाड, राष्ट्रीय प्रतिभा खोज परीक्षा (NTSE) आदि में भी सदा अग्रणी रहते हैं। 

इस विद्यालय की स्‍थापना नवम्‍बर 1954 में हुई थी। राज्‍य सरकार द्वारा स्‍थापित और गुरुकुल की तर्ज पर बने इस स्‍कूल में अभी भी प्रतियोगिता परीक्षा के आधार पर प्रवेश मिलता है। यहाँ 10 -12 आयुवर्ग के बच्चों को प्रवेश दिया जाता है और लड़कों को उच्चतर माध्यमिक परीक्षा के लिए तैयार किया जाता है। इस विद्यालय में शिक्षा का माध्यम हिन्‍दी है। विषय के रूप में अंग्रेजी और संस्कृत भी पढ़ाए जाते हैं।

विद्यालय गान

वन्दे! वन्दे हे सुन्दर मम सखा नेतरहाट सदा,वन्दे हे सुन्दर मम सखा नेतरहाट।

धन्य महाप्रांगण यह विंध्य प्रकृति क्रीड़ा का;वन मे वनपशुओं का विचरण स्वच्छन्द यहाँ;
विहगों से कंठ मिला गाते नवगान सदा,वन्दे! वन्दे हे सुन्दर मम सखा नेतरहाट सदा।

उषा के साथ जगें,प्रतिदिन मंगलमय हो;कार्य पूर्ण प्रतिपल हो,ज्ञान वृद्धि जनहित हो;
अंतरतर का मधुमय गाये संगीत सदा,वन्दे! वन्दे हे सुन्दर मम सखा नेतरहाट सदा।

 इन्हें भी देखें 
 इंदिरा गांधी बालिका विद्यालय, हजारीबाग

 बाहरी कड़ियाँ 
 नेतरहाट विद्यालय का जालस्थल
 नेतरहाट विद्यालय का परिचय
 नेतरहाट स्कूल- कुछ यादें-1
झारखण्ड बोर्ड मैट्रिक मॉडल पेपर डाउनलोड 
झारखण्ड बोर्ड इंटर मॉडल पपेर डाउनलोड 

श्रेणी:झारखण्ड के प्रसिद्ध विद्यालय
दिंगलींग लोग

thumb| दिंगलींग लोगों का अस्लि मूल अब भी एक रहस्य है।
दिंगलींग (चीनी: 丁零, अंग्रेजी: Dingling, कोरियाई: जेओंग रयुंग) साइबेरिया में बसने वाली एक प्राचीन जाति थी। यह शुरू में बयकाल झील से पश्चिम में लेना नदी के किनारे बसा करते थे लेकिन समय के साथ दक्षिण की ओर जाकर मंगोलिया और उत्तरी चीन के क्षेत्र में जा बसे। महान इतिहासकार के अभिलेख नामक चीनी इतिहास-ग्रन्थ के अनुसार बाद में उन्हें शियोंगनु साम्राज्य के अधीन कर लिया गया हालांकि ७१ ईसापूर्व के बाद उन्होंने शियोंगनुओं के ख़िलाफ़ विद्रोह करा। तीसरी सदी ईसवी के बाद वे तिएले लोगों (鐵勒, Tiele) का भाग बन गए जो धीरे-धीरे पश्चिम की ओर मध्य एशिया में फैल गए। इन्ही तिएले लोगों का एक गुट हिन्द-यूरोपीयों से मिश्रित हो गया जिस से उईग़ुर जाति उत्पन्न हुई। दिंगलींग लोगों की एक दूसरी शाखा शियानबेई लोगों में जा मिली।Journal of Chinese linguistics, Volume 27, University of California, Berkeley. Project on Linguistic Analysis, Project on Linguistic Analysis, 1999, ... From Chinese accounts we can trace them back to the Tiele, earlier known as Dingling, a people who lived on the upper Yenisei in southern Siberia when they were conquered by the Xiongnu around 200 BCE ...Son of heaven and heavenly Qaghan: Sui-Tang China and its neighbors, Yihong Pan, Center for East Asian Studies, Western Washington University, 1997, ISBN 978-0-914584-20-9, ... The name Tiele can be traced back to the Dingling who first appear in the Shiji as one of the northern peoples conquered by the Xiongnu when they first established their empire at the beginning of the second century BCE ...

 तुर्की होने या नो होने का प्रश्न 
इतिहासकार अक्सर दिंगलींग को एक तुर्क जाति समझते हैं, हालांकि इसपर मतभेद है। दिक्क़त यह है कि दिंगलींगों की भाषा का कोई लिखित रूप नहीं था इसलिए उनकी स्वयं की लिखाईयाँ अस्तित्व में नहीं हैं। उनके बारे में जानकारी केवल प्राचीन चीनी स्रोतों से मिलती है लेकिन यह स्रोत स्वयं दिंगलींगों से सीधे संपर्क में नहीं थे। दिंगलींग शायद एक तुर्की भाषा बोलते थे लेकिन यह भी पक्का पता नहीं है।Encyclopedia of the Peoples of Asia and Oceania , Barbara A. West, Infobase Publishing, 2009, ISBN 978-1-4381-1913-7, ... the Dingling themselves did not have writing and thus all accounts of them are from Chinese sources, many of which are contradictory or unclear because the knew the Dingling only from a distance ... listed as a Turkic-speaking people in most sources available today ... lists the Dingling as among the forbears of the Uighur, who speak a Turkic language ...

 इन्हें भी देखें 
 तिएले लोग
 शियोंगनु लोग
 शियानबेई लोग
 तुर्की भाषाएँ

 सन्दर्भ 

श्रेणी:तुर्की जातियाँ
श्रेणी:विलुप्त मानव जातियाँ
श्रेणी:मध्य एशिया का इतिहास
श्रेणी:चीन का इतिहास
श्रेणी:साइबेरिया
सान्ता क्रूस दे तेनरीफ़

thumb|250px|सान्ता क्रूस दे तेनरीफ़
सान्ता क्रूस दे तेनरीफ़ (स्पेनी भाषा: Spanish, Santa Cruz de Tenerife) एक तेनरीफ़ के द्वीप पर स्थित शहर, शहर कैनरी द्वीपसमूह (स्पेन) की राजधानी है। यह 224,215 निवासियों की जनसंख्या है और एक यूरोप में सबसे बड़े बंदरगाहों में से एक है।

शहर अपने कार्निवल उत्सव, रियो डि जेनेरो ब्राजील में कार्निवल के बाद दुनिया में दूसरा सबसे बड़ा माना जाता है के लिए प्रसिद्ध है। शहर के स्मारकों के बीच में शामिल हैं: तेनरीफ़ सभागार, स्पेन का प्लाजा और गर्भाधान के चर्च.
 
 इन्हें भी देखें 
 सांता क्रुज़ डे टेनेरिफ़ कार्निवाल
 तेनरीफ़ सभागार

 सन्दर्भ 

 बाहरी कड़ियाँ 

 शहर की आधिकारिक साइट

श्रेणी:स्पेन
श्रेणी:यूरोपीय नगर
श्रेणी:राजधानियाँ
श्रेणी:कैनरी द्वीपसमूह
पराध्वनिक गति

thumb|275px|एक अमेरिकी नौसेना का एफ़/ए-18इ/एफ़ सुपर होर्नेट ट्रांससोनिक उड़ान के दौरान

पराध्वनिक गति () किसी वस्तु की रफ़्तार को कहते है जब वह ध्वनि की गति (जिसे माक १ कहते है) से तेज़ जाती है। 20 °C (68 °F) के तापमान की शुष्क हवा में यात्रा करने वाली वस्तुओं के लिए यह रफ़्तार लगभग 343 मी/से, 1125 फी/से, 758 मिल प्रतिघंटा या 1235 किमी/घंटा होती है। ध्वनि की गति से पाँच गुना अधिक रफ़्तार (माक ५) को हायपरसोनिक (आवाज़ से जल्द) रफ़्तार कहते हैं। उड़ान जिसके दौरान हवा के केवल कुछ हिस्से जैसे रोटर के पंखें के सिरे पराध्वनिक गति तक पहुँचते हैं तो उस उड़ान को ट्रांससोनिक कहते हैं। यह आम तौर पर मक ०.८ से मक १.२.३ के बीच होता है।

 सन्दर्भ 

श्रेणी:मापन की इकाइयाँ
श्रेणी:गति
ज़रीन खान

ज़रीन खान एक भारतीय अभिनेत्री व मॉडल है जो हिन्दी फ़िल्मों में कार्यरत है। उन्होंने अपने अभिनय करियर की शुरुआत 2010 में वीर फ़िल्म से सलमान खान के साथ की। खान को कटरीना कैफ के जैसी दिखने के लिए जाना जाता है। हेट स्टोरी 3 के बाद से जरीन खान का बोल्ड लुक देखने को मिला है। जरीन खान जल्द ही 2006 में इमरान हाशमी और उदिता गोस्वामी स्टारर मूवी अक्सर की सीक्वल अक्सर 2 में नजर आने वाली हैं। अभिनेत्री जरीन खान विक्रम भट्ट के निर्देशन में बनने वाली हॉरर फिल्म '1921' और हम भी अकेले तुम भी अकेले में हैं।

प्रारंभिक जीवन
ज़रीन खान का जन्म मुंबई में 14 मई 1987 को मुस्लिम पश्तुन (जिसे पठान या अफगान भी कहा जाता है)परिवार में हुआ था। वह हिंदी, उर्दू, अंग्रेजी और मराठी, और कुछ पश्तो बोलती है। उन्होंने रिजवी कॉलेज ऑफ साइंस, मुंबई में अपना इंटरमीडिएट पूरा किया।

करियर
right|thumb|250px|हेट स्टोरी 3
ज़रीन खान डॉक्टर बनना चाहती थी लेकिन अभिनय में शामिल हो गयी। सुभाष घई के फिल्म स्कूल व्हिस्लिंग वुड्स में युवराज  के सेट पर जाकर उनका अभिनय करियर शुरू हुआ। सलमान खान ने उसे देखा और उसे अपने दोस्त अनिल शर्मा की वीर (फ़िल्म) के लिए डालने का फैसला किया। एक स्क्रीन टेस्ट के बाद, खान को राजकुमारी यशोधरा की मुख्य भूमिका दी गई थी। 19वीं शताब्दी की राजकुमारी के रूप में और अधिक दृढ़ होने के लिए उसने आठ किलोग्राम प्राप्त किए।  फिल्म राजस्थान के 1825 पिंडारी आंदोलन के आसपास घूमती है, जब भारत पर अंग्रेजों का शासन था। बॉक्स ऑफिस पर वीर (फ़िल्म) ने अच्छा प्रदर्शन नहीं किया; हालांकि, उनके प्रदर्शन ने आलोचकों और जनता दोनों से मिश्रित समीक्षा प्राप्त की। बॉलीवुड हंगामा के तरण आदर्श ने देखा कि 'ज़रीन' कैटरीना कैफ जैसा दिखती है।  टाइम्स ऑफ इंडिया के निखत काज़मी ने निष्कर्ष निकाला कि "ज़रीन अप्रत्याशित है"।  Rediff.com का उल्लेख है कि "ज़रीन औसत है"। ज़रीन खान को सर्वश्रेष्ठ महिला डेब्यू के लिए ज़ी सिने पुरस्कार के लिए नामित किया गया था। 

2011 में, ज़रीन खान ने अनीस बाजमी के रेडी में सलमान खान के साथ आइटम नंबर "कैरेक्टर ढीला" किया। 

2015 में, खान कामुक थ्रिलर फिल्म हेट स्टोरी 3 में दिखाई दी। यह फिल्म एक व्यावसायिक रूप से सफल थी और ज़रीन खान को पहचान मिली। तब वह अली फजल के साथ एक संगीत वीडियो "प्यार मंगा है" में दिखाई दी। गीत अरमान मलिक और नीती मोहन ने गाया था। 2016 में वह फिल्म वजाह तुम हो में "माही वी" नामक एक अन्य आइटम गीत में भी दिखाई दीं। 

2017 में, खान अक्सर 2 में दिखाई दी। ज़रीन अंशुमन झा  के साथ एक फिल्म 'हम भी अकेले तुम भी अकेले' भी कर रही हैं जो 2021 में रिलीज़ होने वाली है। फिल्म दो समलैंगिकों की एक अनोखी प्रेम कहानी है।

फिल्मोग्राफी
 वीर
 रेडी
 हाउसफुल 2
 हेट स्टोरी 3
अक्सर 2
 हम भी अकेले तुम भी अकेले 

 इन्हें भी देखें 
 सुरवीन चावला
 सना खान
 सना सईद
 गौहर खान
 पाउली दाम
 उर्वशी रौतेला

 सन्दर्भ 

 बाहरी कड़ियाँ 
 
 KHALLAS VEERAPPAN Video Song
 Maahi Ve Full Video Song Wajah Tum Ho
 WAJAH TUM HO Full Video Song
 TUMHE APNA BANANE KA Full Video Song

श्रेणी:भारतीय फ़िल्म अभिनेत्री
श्रेणी:भारतीय मॉडल
श्रेणी:1987 में जन्मे लोग
श्रेणी:जीवित लोगbest heroine of Indian cinema
जैकलिन फर्नांडीस

जैकलिन फ़र्नांडीस श्रीलंकाई मूल की, भारतीय अभिनेत्री व मॉडल है जो हिन्दी फ़िल्मों में कार्यरत है। वे २००६ की मिस श्रीलंका यूनिवर्स रह चुकी है। उन्हें २०१० का सर्वश्रेष्ठ नई अभिनेत्री का आईफ़ा और स्टारडस्ट पुरस्कार फ़िल्म अलादीन के लिए प्रदान किया गया था। इन्होंने अपने कैरियर की अलादीन फ़िल्म से २००९ से की थी जबकि इन्होंने कई सुपर हिट फ़िल्मों में भी कार्य किया है जिसमें सलमान ख़ान के साथ किक (२०१४ फ़िल्म) ,रॉय जैसी फ़िल्मों में कार्य किया है। ये डेविड धवन की निर्देशित फ़िल्म जुड़वा 2 में वरुण धवन  के साथ भी दिखेंगी।

 प्रारंभिक जीवन 
हिंदी सिनेमा की मशहूर अभिनेत्री जैकलिन फर्नांडीस का जन्म कोलम्बो, श्रीलंका में 11 अगस्त 1985 को हुआ था। इस समय इन की वर्तमान आयु 36 वर्ष है। इनके पिता का नाम एलरॉय फेर्नान्सेज़ तथा इनकी माता का नाम किम है। इन्होंने अपनी स्कूल की शिक्षा बहरीन में स्थित सेक्रेड हार्ट स्कूल में किया। और ऑस्ट्रेलिया में स्थित सिडनी विश्वविद्यालय से मास मीडिया में स्नातक की डिग्री प्राप्त की हैं।  
वे काफी समय तक सलमान खान के साथ रिश्ते में भी रही।

 फ़िल्में 
 सार शीर्षक किरदार टिप्पणी  २००९ अलादीन जैसमीन २०१० जाने कहाँ से आयी है तारा २०१०  हाउसफ़ुल (2010 फ़िल्म) धन्नो "आपका क्या होगा (धन्नो)" गीत में विशेष उपस्थिति  २०११ मर्डर 2 प्रिया २०१२ हाउसफ़ुल २ बॉबी कपूर २०१३ रेस 2 ओमिषा २०१३ रमैया वस्तावैया अज्ञात "जादू की झप्पी" गीत में विशेष उपस्थिति २०१४ किक डॉ. शायना मेहरा २०१५ रॉय  आयशा/टिया दो किरदार २०१५  बेनगिस्तानरोजन्ना २०१५  ब्रदर्सजेनि फ़र्नन्डेस २०१५  डेफ़िनेशन अफ़ फ़ियरसराह फोर्द्लिङ हॉलिवुड फिल्म २०१६  हाउसफ़ुल 3गङा २०१६  डिशूमइशिका२०१६ए फ़्लाइंग जट्टकृति२०१७जुड़वा 2अलीशा२०१८बाग़ी २स्वयंगीत "एक दो तीन" में विशेष उपस्थिति2018रेस 3जेसिका2019ड्राइवतारा2020मिसेज सीरियल किलरसोना मुखर्जी2021भूत पुलिस

इन्हें भी देखें
 सामन्था रूथ प्रभु
 तापसी पन्नू (Taapsee Pannu) - जीवन, कैरियर, फिल्में, लव 

सन्दर्भ

बाहरी कड़ियाँ

 

श्रेणी:जीवित लोग
श्रेणी:हिन्दी अभिनेत्री
श्रेणी:मॉडल
श्रेणी:1987 में जन्मे लोग
विधि स्नातक

thumb|295x295px|सर विलियम ब्लैक्स्टॉन, अंग्रेज़ी साधारण क़ानून के सर्वप्रथम व्याख्याता

विधि में स्नातक, एलएल॰बी॰ क़ानून या विधि विषय की स्नातक उपाधि का नाम है। असल में विधि स्नातक जैसा कि नाम से ज़ाहिर है, एक स्नातक (bachelor) के दर्जा का शैक्षिक प्रमाणपत्र है जिसको लातीनी में LLB भी कहा जाता है और इसका मुकम्मल नाम Legum Baccalaureus है।

संक्षेप एलएल॰बी॰ में लातीनी अक्षर एल॰ को दो बार (LL) लिखने की वजह यह है कि लातीनी ज़बान में यह दर्जा विभिन्न क़ानूनों का वर्नण करता है न कि सिर्फ़ कोई एक क़ानून, इसलिए इसके मुकम्मल नाम में सिर्फ़ Legum (लातीनी में क़ानून, lex का बहुवचन रूप) लिखा जाता है। 

यह उपाधि सभी अंग्रेज़ी साधारण क़ानून देशों में उपलब्ध है।Professional Objectives in Legal Education: American Trends and English Comparisons," Pressing Problems in the Law, Volume 2: What are Law Schools For?, Oxford University Press, 1996. जबकि अमेरिका में इसे डॉक्टर ऑफ़ जूरिस्टप्रूडंस (Juris Doctor, न्यायशास्त्र में विद्वान), संक्षेप में JD, कहलाया जाता है।. National Science Foundation (2006). "Time to Degree of U.S. Research Doctorate Recipients ," ‘'InfoBrief, Science Resource Statistics NSF 06-312, 2006, p. 7. (under "Data notes" mentions that the J.D. is a professional doctorate); San Diego County Bar Association (1969). [http://spellmirelaw.com/ ‘'Law Firm Chicago] . Accessed May 26, 2008. (under "other references" discusses differences between academic and professional doctorate, and statement that the J.D. is a professional doctorate); University of Utah (2006). University of Utah – The Graduate School – Graduate Handbook . Accessed May 28, 2008. (the J.D. degree is listed under doctorate degrees);  (report by the German Federal Ministry of Education analysing the Chronicle of Higher Education from the U.S. and stating that the J.D. is a professional doctorate); Encyclopædia Britannica. (2002). Encyclopædia Britannica, 3:962:1a. (the J.D. is listed among other doctorate degrees).

सन्दर्भ

श्रेणी:स्नातक उपाधियाँ
गाँधी (फ़िल्म)

गाँधी १९८२ में बनी फिल्म है जो लोकप्रिय भारतीय स्वतंत्रता सेनानी, अहिंसावादी राष्ट्रनायक एवं भारत के राष्ट्रपिता कहे जाने वाले मोहनदास करमचंद गाँधी जिन्हें आदरभाव के साथ बापू और महात्मा गांधी भी कहा जाता है उनके वास्तविक जीवन पर आधारित है। फ़िल्म का निर्देशन रिचर्ड एटनबरो द्वारा किया गया है और इसमें बेन किंग्सले गाँधी की भूमिका में है। इस फ़िल्म के लिए दोनों को अकादमी पुरस्कार से सम्मानित किया गया था। फ़िल्म को सर्वश्रेष्ठ फ़िल्म के अकादमी पुरस्कार के साथ आठ अन्य अकादमी पुरस्कार भी प्राप्त हुए। यह भारतीय और यूनाइटेड किंगडम की फ़िल्म निर्माता कंपनियों द्वारा बनाई गई सांझा फ़िल्म थी। इसका प्रीमियर नई दिल्ली में ३० नवम्बर १९८२ को हुआ था।

 पात्र 
 बेन किंग्सले - गाँधी जी
 रोहिणी हट्टागदी - कस्तूरबा
 रोहन सेठ - पंडित जवाहरलाल नेहरु, भारत के प्रथम प्रधानमंत्री
 सईद जाफ़री - सरदार वल्लभभाई पटेल, भारत के प्रथम गृहमंत्री एवं उप-प्रधानमंत्री
 वीरेंद्र राज़दान - मौलाना आजाद, भारत के प्रथम शिक्षा मंत्री 
 अनंग देसाई - आचार्य कृपलानी
 कैंडिस बर्गेन - मार्गरेट बौर्के-व्हाइट
 एडवर्ड फॉक्स - ब्रिगेडियर जनरल रेजिनाल्ड डायर
 जॉन गिएल्गुद - वायसराय लॉर्ड इरविन
 ट्रेवर हावर्ड - जस्टिस राँबर्ट स्टोनहाउस ब्रूमफ़ील्ड
 जॉन मिल्स - वायसराय लॉर्ड चेम्स्फोर्ड 
 अलीक पदमसी - मुहम्मद अली जिन्ना
 अमरीश पुरी - दादा अब्दुल्ला हाजी अदब, साउथ अफ्रीका के एक कारोबारी एवं नटाल इंडियन कांग्रेस के अध्यक्ष   
 दिलशेर सिंह - सरहदी गांधी खान अब्दुल गफ्फार खान
 ओम पुरी - नहरी
 पंकज कपूर - गाँधी जी का सेवक, महादेव देसाई

निर्माण
शूटिंग 26 नवंबर 1980 को शुरू हुई और 10 मई 1981 को समाप्त हुई। बिहार के कोइलवर पुल के पास कुछ दृश्यों को शूटिंग दी गई। अंतिम संस्कार दृश्य में 300,000 से अधिक एक्स्ट्रा का इस्तेमाल किया गया था, गिनीज़ वर्ल्ड रिकॉर्ड्स के अनुसार किसी भी फिल्म के लिए सबसे अधिक।

 पुरस्कार व नामांकन 
अकादमी पुरस्कार
 ५५वे अकादमी पुरस्कार
फ़िल्म ने आठ पुरस्कार जीते व अन्य तिन नामांकन प्राप्त किए
 सर्वश्रेष्ठ फ़िल्म (जीता)
 सर्वश्रेष्ठ निर्देशक (रिचर्ड एटनबोरो) (जीता)
 सर्वश्रेष्ठ नया कथानक (जॉन ब्रिले) (जीता)
 सर्वश्रेष्ठ फ़िल्म संपादन (जॉन ब्लूम) (जीता)
 सर्वश्रेष्ठ अभिनेता मुख्य भूमिका में (बेन किंग्सले) (जीता)
 सर्वश्रेष्ठ कला निर्देशन (जीता)
 सर्वश्रेष्ठ छायांकन (जीता)
 सर्वश्रेष्ठ वस्त्र डिज़ाइन (भानु अथैया) (जीता)
 सर्वश्रेष्ठ मेकअप (टॉम स्मिथ) (नामांकन)
 सर्वश्रेष्ठ नई ध्वनि (रवि शंकर और जोर्ज फेंटन) (नामांकन)
 सर्वश्रेष्ठ ध्वनि (नामांकन)

गोल्डन ग्लोब पुरस्कार
सर्वश्रेष्ठ विदेशी भाषा की फ़िल्म

डेविड डी डोनाटेलो पुरस्कार
सर्वश्रेष्ठ विदेशी फ़िल्म

 सन्दर्भ 

 बाहरी कड़ियाँ 
 

श्रेणी:1982 की फ़िल्में
श्रेणी:महात्मा गांधी पर बनी फिल्में
आइरी-शून्य

right|thumb|230px|आइरी-शून्य की तीन छवियां — A मेरिनर ९ द्वारा, B वाइकिंग १ द्वारा और C मार्स ग्लोबल सर्वेयर द्वारा ली गई थी I
आइरी-शून्य (Airy-0), मंगल ग्रह पर एक खड्ड या क्रेटर है जिसका स्थान उस ग्रह की प्रधान मध्याह्न रेखा की स्थिति को परिभाषित करता है। यह आरपार लगभग ०.५ कि. मी. (०.३१ मील) है और सिनस मेरिडियन क्षेत्र में विशाल क्रेटर आइरी के भीतर स्थित है। 

इसे ब्रिटिश शाही खगोलविद श्रीमान् जॉर्ज बिडेल आइरी (१८०१ -१८९२) के सम्मान में नामित किया गया था, जिन्होंने १८५० में ग्रीनविच पर याम्योत्तर वृत्त दूरदर्शी को निर्मित किया था। उस दूरबीन के स्थान को बाद में पृथ्वी की प्रधान मध्याह्न रेखा को निर्धारित करने के लिए चुना गया था। 

मंगल के प्रधान मध्याह्न रेखा के रूप में इस खड्ड का चयन १९६९ में मेरिनर ६ और ७ की तस्वीरों के आधार पर मेर्टोन डविएस द्वारा किया गया था। 

 References 

 The Martian Prime Meridian 
 Where is zero degrees longitude on Mars? 

श्रेणी:Impact craters on Mars
प्लैनम ऑस्ट्राले

right|thumb|200px|प्लैनम ऑस्ट्राले, मार्स ग्लोबल सर्वेयर द्वारा लिया गया I
प्लैनम ऑस्ट्राले (Planum Australe) (लैटिन: "दक्षिणी मैदान"), मंगल ग्रह पर एक दक्षिणी ध्रुवीय मैदान है | यह लगभग ७५° दक्षिण की ओर फैला हुआ है और ८३.९° द० १६०.०° पू० पर केंद्रित है | इस क्षेत्र के भूविज्ञान का अन्वेषण नासा के विफल अभियान मार्स पोलर लैंडर द्वारा होना था | जिसने मंगल के वातावरण में प्रवेश करने के साथ ही संपर्क खो दिया |

श्रेणी:Plains on Mars
आईएनएस चक्र २

right|thumb|300px|भारतीय नौसेना की नाभिकीय पनडुब्बी - 'आईएनएस चक्र'
आईएनएस चक्र-२ (INS Chakra II या К-152 Nerpa) भारतीय नौसेना की नाभिकीय शक्ति से चलने वाली पनडुब्बी है। यह 8,140-टन वाली आक्रमणकारी पनडुब्बी है। इसे 4 अप्रैल 2012 को विशाखापत्तनम में भारतीय सेना को सुपुर्द किया गया।

 कुछ विशिष्टताएँ 
 वजन - 8140 टन

 लंबाई-110 मीटर

 समुद्र में इसकी रफ्तार - 43 किमी प्रति घंटा 

 बाहरी कड़ियाँ 
 चक्र से मिली भारतीय नौसेना को मारक शक्ति
 परमाणु पनडुब्बी आईएनएस चक्र नेवी में शामिल
 अब पनडुब्बी 'चक्र' करेगी भारतीय समुद्री क्षेत्रों की चौकसी  (रेडियो रूस)

श्रेणी:भारतीय नौसेना की पनडुब्बियाँ
श्रेणी:सेना
श्रेणी:भारतीय नौसेना
प्लैनम बोरेयम

right|thumb|200px|प्लैनम बोरेयम और उसके परिवेश की वाइकिंग चित्रकारी I
प्लैनम बोरेयम (Planum Boreum) (लैटिन: "उत्तरी मैदान"), मंगल ग्रह पर एक उत्तरी ध्रुवीय मैदान है | यह लगभग ८०° उत्तर की ओर फैला हुआ है और ८८.०° उ० १५.०° पू०  पर केंद्रित है | यह उच्च ध्रुवीय मैदान से घिरा एक सपाट और आकृतिविहीन तराई मैदान है, वेस्टिटस बोरीयालिस कहलाता है, जो लगभग १५०० कि.मी.तक दक्षिण की ओर फैला है और उत्तरी गोलार्द्ध पर छाया हुआ है |  and   give Vastitas Borealis starting at 54.7°N and Planum Boreum at 78.5°N. The radius of Mars is approximately 3400 km, so  १९९९ में, हबल अंतरिक्ष दूरदर्शी ने इस क्षेत्र में एक चक्रवाती तूफान को कैद किया | इस तूफ़ान का व्यास लगभग १७५० कि॰मी॰ था |

 सन्दर्भ 

श्रेणी:Plains on Mars
सिनस मेरिडियन

thumb|यह छवि टेरा मेरिडियन में एक चापाकार टीले को दिखा रही है I
सिनस मेरिडियन (Sinus Meridiani), मंगल ग्रह पर एक एल्बिडो आकृति के लिए एक आकृतीय नाम है जो उस ग्रह की भूमध्य रेखा के बिलकुल दक्षिण पर पूरब-पश्चिम फैला हुआ है | इसे फ्रांसीसी खगोलशास्त्री केमिली फ्लंमारियन द्वारा १८७० के दशक के आखिर में नामित किया गया था | इसका व्यास १६२२ कि॰मी॰ है और केंद्र ७.१२° द० ४.०° पू० पर स्थित है |

 References 

श्रेणी:Albedo features on Mars
श्रेणी:Terrae on Mars
हेशी गलियारा

thumb|230px|इस नक़्शे में चीन का आधुनिक गांसू प्रांत लाल रंग में है; इस प्रांत के मध्य और पश्चिमी हिस्से ऐतिहासिक हेशी गलियारे के हिस्से थे
हेशी गलियारा या गांसू गलियारा (चीनी: 河西走廊, हेशी ज़ोऊलांग; अंग्रेजी: Hexi Corridor) आधुनिक चीन के गांसू प्रांत में स्थित एक ऐतिहासिक मार्ग है जो उत्तरी रेशम मार्ग में उत्तरी चीन को तारिम द्रोणी और मध्य एशिया से जोड़ता था। इस मार्ग के दक्षिण में बहुत ऊँचा और वीरान तिब्बत का पठार है और इसके उत्तर में गोबी रेगिस्तान और फिर मंगोलिया के इस क्षेत्र के शुष्क पहाड़ हैं। इस गलियारे में एक के बाद एक नख़लिस्तानों (ओएसिस) की कड़ियाँ मिलती हैं जहाँ छोटे-छोटे क़स्बे हुआ करते थे। यहाँ से गुज़रते व्यापारी और अन्य यात्री इन जगहों पर अपने और अपने घोड़े-ऊँटों के लिए दाना-पानी प्राप्त करते थे और ठहर भी सकते थे।The Rough Guide to China, David Leffman, Simon Lewis, Jeremy Atiyah, Mark South, Penguin, 2008, ISBN 978-1-84353-872-1, ... With the foothills of the Tibetan plateau, in the form of the Qilian Shan range, soaring up to the south, and a merciless combination of waterless desert and mountain to the north, the road known as the Hexi Corridor offers the only feasible way through the physical obstacles that crowd in west of Lanzhou ...

हेशी गलियारे से पश्चिम की और जाने पर रेशम मार्ग तीन उपमार्गों में बंट जाता है - एक राह उत्तर में तियान शान के पर्वतों की ओर और उस से पार आधुनिक किरगिज़स्तान जाती है और बाक़ी दो राहें तारिम द्रोणी के दो तरफ़ जाती हैं। हेशी गलियारे की पूर्वी तरफ़ लान्झू शहर के बाहर के पहाड़ हैं जहाँ से गुज़रकर पूर्व में वेई नदी (渭河, Wei River) की घाटी और चीन पहुँचा जाता था।

 इन्हें भी देखें 
 उत्तरी रेशम मार्ग
 गांसू
 तारिम द्रोणी
 तियान शान

 सन्दर्भ 

श्रेणी:मध्य एशिया का इतिहास
श्रेणी:रेशम मार्ग
श्रेणी:गांसू
वेई नदी (चीन)

thumb|230px|वेई नदी का जलसम्भर क्षेत्र
thumb|230px|पश्चिमी झोऊ राजवंश (१०५०-७७१ ईपू) के ज़माने में चीनी आबादियाँ - इसमें वेई के किनारे लोगों के बसेरे साफ़ दिखते हैं
वेई नदी या वेई हो (渭河, वेई हो; We River) चीन के गांसू और शान्शी प्रान्तों में बहने वाली ८१८ की लम्बी एक नदी है जो प्रसिद्ध पीली नदी (ह्वांग हो) की सबे बड़ी उपनदी भी है। वेई नदी का स्रोत गांसू प्रांत के वेईयुआन ज़िले (Weiyuan) में है - दरसल चीनी भाषा में 'वेई युआन' का मतलब ही 'वेई का स्रोत' है। वेई नदी का कुल जलसम्भर क्षेत्रफल १,३५,००० वर्ग किमी है। इसकी मुख्य उपनदियाँ लुओ नदी, जिंग नदी और चिशुई नदी हैं।The Yellow River: water and life, Tetsuya Kusuda, World Scientific, 2010, ISBN 978-981-4280-95-2, ... The Wei River is a major tributary of the Yellow River basin, which is 144000 km2 wide and 818 km long. The Wei River flows through three provinces: Shaanxi, Gansu and Ningxia ...
 
 इतिहास 
वेई नदी का चीनी सभ्यता के प्राचीन इतिहास में महत्वपूर्ण किरदार रहा है और झोऊ, चिन, हान और तंग राजवंशों की राजधानियाँ इसी के किनारे बसी हुई थी। इसकी ऐतिहासिक उत्तरी रेशम मार्ग (जिसके ज़रिये चीन और मध्य एशिया व यूरोप के दरमियान व्यापार चलता था) में भी अहम भूमिका रही है क्योंकि उत्तरी रेशम मार्ग शिआन (राजधानी शहर) से पश्चिम में वेई के ऊपरी हिस्से पर स्थित तिआनशुई से जुड़ा हुआ था जहाँ से मार्ग लान्झू और फिर हेशी गलियारे से होता हुआ पहले दुनहुआंग (Dunhuang) और फिर टकलामकान रेगिस्तान से उत्तर से चक्कर खा कर कशगार शहर पहुँचता था और फिर पार्थिया के मध्य एशियाई इलाक़े में दाख़िल होता था।Silk Road, North China , C.Michael Hogan, ed. Andy Burnham, The Megalithic Portal

 इन्हें भी देखें 
 पीली नदी
 हेशी गलियारा
 लान्झू
 शिआन
 गांसू

 सन्दर्भ 

श्रेणी:पीली नदी
श्रेणी:चीन की नदियाँ
श्रेणी:गांसू
श्रेणी:शान्श़ी
चिलियन पर्वत शृंखला

thumb|230px|चिलियन पर्वत शृंखला
चिलियन पर्वत शृंखला (祁连山, चिलियन शान; Qilian Mountains) या नान शान (南山, Nan Shan) कुनलुन पर्वत शृंखला की एक उत्तरी शाखा है जो जनवादी गणराज्य चीन की वर्तमान चिंगहई और गांसू प्रान्तों के बीच की सरहद पर स्थित है। यह तिब्बत के पठार की उत्तरी सीमा भी है। यह दुनहुआंग शहर के दक्षिण से शुरू होकर ८०० किमी दक्षिण-पूर्व को चलती है जहां यह हेशी गलियारे की दक्षिणी सरहद भी बनती हैं।

 भूगोल 
गांसू का सबसे ऊँचा पहाड़, ५,५४७ मीटर लम्बा 'चिलियन शान', इसी शृंखला में है। इस से भी दो ऊँचें पहाड़ - ५,८०८ मीटर ऊँचा कंगज़ेग्याई (Kangze'gyai) और ५,७५९ मीटर ऊँचा चायदम शान (Qaidam Shan) चिलियन की मुख्य शृंखला से हटकर ज़रा दक्षिण में हैं। शृंखला के पश्चिमी छोर पर अलतिन ताग़ (Altyn Tagh) शृंखला आगे को निकलती है। चिलियन शृंखला का पूर्वी छोर चिंगहई झील से उत्तर में गुज़रता है और लान्झू शहर के पास दबन शान (Daban Shan) और शिंगलोंग शान (Xinglong Shan) नामक पर्वतों में ख़त्म होता है। चिलियन शान से बहुत से छोटे नदी-झरने निकलते हैं जो हेशी गलियारे के खेतों में फ़सलों के लिए अति-आवश्यक हैं।China Investment Environment & Strategies: The Key to Winning in the Greater China Market, Joe Y. Eng, iUniverse, 2005, ISBN 978-0-595-35679-9, ... more than 80 rivers, all of which originates in the Kunlun and Qilian Mountain Ranges ... Many saltwater lakes exist in this province, the largest of which is the Qinghai Lake—with an area of 1775 square miles ...

 इतिहास 
चीनी इतिहास-ग्रन्थ महान इतिहासकार के अभिलेख के अनुसार दुनहुआंग और चिलियन पहाड़ों का इलाक़ा ही युएझ़ी लोगों की मातृभूमि थी। माना जाता है की इन्होने ही आगे चलकर भारत के कुषाण राजवंश की स्थापना की।Migration and Settlement of the Yuezhi-Kushan: Interaction and Interdependence of Nomadic and Sedentary Societies, Xinru Liu, Journal of World History, Vol. 12, No. 2, 2001, ... The Yuezhi peple, who early resided near the border of the agricultural part of China and later migrated on the Eurasian steppe all the way to north India, eventually becoming the rulers of the vast agricultural-trading Kushan empire ...

 इन्हें भी देखें 
 कुनलुन पर्वत
 हेशी गलियारा
 चिंगहई झील
 युएझ़ी लोग

 सन्दर्भ 

श्रेणी:पर्वतमालाएँ
श्रेणी:चीन की पर्वतमालाएँ
श्रेणी:मध्य एशिया के पर्वत
श्रेणी:कुनलुन पर्वत
श्रेणी:चिंगहई
श्रेणी:गांसू
उत्तरी रेशम मार्ग

thumb|230px|टकलामकान रेगिस्तान
उत्तरी रेशम मार्ग (Northern Silk Road) वर्तमान जनवादी गणतंत्र चीन के उत्तरी क्षेत्र में स्थित एक ऐतिहासिक मार्ग है जो चीन की प्राचीन राजधानी शिआन से पश्चिम की ओर जाते हुए टकलामकान रेगिस्तान से उत्तर निकलकर मध्य एशिया के प्राचीन बैक्ट्रिया और पार्थिया राज्य और फिर और भी आगे ईरान और प्राचीन रोम पहुँचता था। यह मशहूर रेशम मार्ग की उत्तरतम शाखा है और इसपर हज़ारों सालों से चीन और मध्य एशिया के बीच व्यापारिक, फ़ौजी और सांस्कृतिक गतिविधियाँ होती रहीं हैं। पहली सहस्राब्दी (यानि हज़ार साल) ईसापूर्व में चीन के हान राजवंश ने इस मार्ग को चीनी व्यापारियों और सैनिकों के लिए सुरक्षित बनाने के लिए यहाँ पर सक्रीय जातियों के खिलाफ़ बहुत अभियान चलाए जिस से इस मार्ग का प्रयोग और विस्तृत हुआ। चीनी सम्राटों ने विशेषकर शियोंगनु लोगों के प्रभाव को कम करने के बहुत प्रयास किये।The Silk Road: Two Thousand Years in the Heart of Asia , Frances Wood, University of California Press, 2004, ISBN 978-0-520-24340-8, ... the Xiongnu had provoked the Yuezhi, thus encouraging the Han emperor to contemplate an alliance ... Loulan was a place where the Han emperor Wudi's envoys were constantly harassed ...

 शाखाएँ 
उत्तरी रेशम मार्ग गांसू प्रान्त के हेशी गलियारे से निकलकर तीन उपमार्गों में बंटता है -The Silk Road Revisited: Markets, Merchants and Minarets, Julie Hill, AuthorHouse, 2006, ISBN 978-1-4259-7280-6, ... The name of the road evokes images of caravans loaded with silks, dyes, and spices plodding across vast ... The weary trade caravans plodding west on the northern and southern routes met up at Kashgar, with the desert's hazards and demons finally behind them ...
 एक टकलामकान रेगिस्तान से उत्तर में गुज़रता है और दूसरा उसके नीचे से और फिर यह दोनों कशगार शहर के नख़लिस्तान (ओएसिस) में फिर एक हो जाते हैं। कशगार से आगे यह फिर बंट जाते हैं। एक शाखा किरगिज़स्तान की अलई वादी से होते हुए उज़बेकिस्तान के तिरमिज़ क्षेत्र और अफ़्ग़ानिस्तान के बल्ख़ क्षेत्र जाती है। दूसरी शाखा फ़रग़ना वादी में ख़ोक़न्द से होकर काराकुम रेगिस्तान से निकलती हुई मर्व पहुँचती है।
 तीसरा मार्ग तियान शान के पर्वतों से उत्तर निकलकर तूरफ़ान और फिर कज़ाख़स्तान के अल्माती शहर पहुँचता है।

एक शाखा ऐसी भी है जो उत्तरपश्चिम की तरफ़ निकलकर पहले अरल सागर और कैस्पियन सागर और फिर उस से आगे कृष्ण सागर पहुँचती है।

 इन्हें भी देखें 
 कशगार
 हेशी गलियारा

 सन्दर्भ 

श्रेणी:रेशम मार्ग
श्रेणी:मध्य एशिया का इतिहास
श्रेणी:चीन का इतिहास
श्रेणी:ऐतिहासिक मार्ग
ओझा

thumb|230px|साइबेरिया क्षेत्र की ख़कास जाति की एक स्त्री ओझा की सन् १९०८ में ली गई तस्वीर
ओझा (अंग्रेज़ी: shaman, शेमन या शामन) पारम्परिक समाजों में ऐसे व्यक्ति को कहा जाता है जिनके बारे में यह विश्वास हो कि उनमें प्रत्यक्ष दुनिया से बाहर किसी रूहानी दुनिया, आत्माओं, देवी-देवताओं या ऐसे अन्य ग़ैर-सांसारिक तत्वों से सम्पर्क रखने या उनकी शक्तियों से लाभ उठाने की क्षमता है। ओझाओं के बारे में यह धारणा होती है कि वे अच्छी और बुरी आत्माओं तक पहुँचकर उनपर प्रभाव डाल सकते हैं और अक्सर ऐसा करते हुए वे किसी विशेष चेतना की अवस्था में होते हैं। ऐसी अवस्था को अक्सर किसी देवी-देवता या आत्मा का 'चढ़ना' या 'हावी हो जाना' कहतें हैं। पारम्परिक समाजों में अक्सर चिकित्सा के उपचार भी ओझा ही जाना करते थे। अक्सर जनजातियों या पारम्परिक क़बीलों में ओझाओं का प्रभाव ज़्यादा होता है और उन्हें धर्म और चिकित्सा दोनों का स्रोत माना जाता है।The Way of the Shaman, Michael Harner, Michael J. Harner, HarperCollins, 1990, ISBN 978-0-06-250373-2, ... Shamans are especially healers, but they also engage in divination, seeing into the present, past, and future for other members of the community. A shaman is a see-er ...An Encyclopedia of Shamanism, Christina Pratt, The Rosen Publishing Group, 2007, ISBN 978-1-4042-1140-7, ... A shaman is a specific type of healer who uses a trance state, or alternate state of consciousness, to enter the invisible world ...

ओझा धर्म (shamanism, शेमनिज़म) ऐसे धर्म को कहते हैं जो ओझाओं द्वारा ही चलाया जाता हो। साइबेरिया, अफ़्रीका, मंगोलिया, मूल अमेरिकी आदिवासी समाज, जापान और भारत समेत ओझाओं को विश्व भर में जनजातीय समाजों में देखा गया है। जहाँ आधुनिक चिकित्सा उपलप्ध नहीं होती वहाँ अक्सर ओझा ही उपचार करते हैं, मसलन भारत में पारम्परिक रूप से सांप के काटे का इलाज ओझा ही किया करते थे।Shamans in Asia, Clark Chilson, Psychology Press, 2003, ISBN 978-0-415-29679-3, ... It is the duty of the ojha to find this out. In Kushtia there is a custom that if anyone is bitten by a snake someone runs to the house of an ojha or a shaman with the news that a man or woman, as the case may be, has a kata gha (cut wound) ... अक्सर पारम्परिक समाजों में ओझा ही उसके रीति-रिवाजों के रखवाले होते हैं हालांकि वे अक्सर अंधविश्वास और हानिकारक प्रथाओं को फैलाने के लिए भी ज़िम्मेदार ठहराए जाते हैं। मसलन ब्रिटिश राज के दौरान कुछ अंग्रेज़ लेखकों ने भारत में ओझाओं द्वारा 'भूत-प्रेत उतारने' की विधि देखी तो उन्हें स्कोटलैंड में इस से मिलती-जुलती प्रथाओं की याद आई।North Indian notes and queries, Volumes 4-5, William Crooke, Pioneer Press, 1894, ... The ceremony performed by the Ojha to discover a witch is called kansa kurthi, and much resembles the old Scotch superstition ...

 कुछ ओझाओं की तस्वीरें 

 इन्हें भी देखें 
 रोगहारी ओझा
 अंधविश्वास
 धर्म

 सन्दर्भ 

श्रेणी:ओझा
श्रेणी:धर्म
श्रेणी:संस्कृति
श्रेणी:विश्वास
श्रेणी:अंधविश्वास
झाकरी

thumb|230px|कालिंपोंग ज़िले का एक झाकरी
झाकरी (अंग्रेज़ी: jhakri) भारत के सिक्किम राज्य और दार्जिलिंग ज़िले में स्थानीय ओझाओं को कहा जाता है जो हिन्दू, तिब्बती बौद्ध, मून और बोन प्रथाओं के मिश्रित रीति-रिवाजों का पालन करते हैं। यह लिम्बू, खाम्बू, सुनवर, शेरपा, कामी, तामांग, गुरुंग और लेपचा समुदायों में पाए जाते हैं। इन ओझाओं की विवाहों, अंतिम-संस्कारों, फ़सल के कटने वाले समारोहों और बिमारी की चिकित्सा में होने वाली रीतियों में भूमिका होती है। जंगलों में रहने वाले झाकरियों को बन झाकरी कहा जाता है। इस क्षेत्र के पारम्परिक समाजों में माना जाता है कि ऐसे झाकरियों के पास कुछ विशेष शक्तियाँ होती हैं।The Thakali: a Himalayan ethnography , Michael Vinding, Serindia Publications, Inc., 1998, ISBN 978-0-906026-50-2, ... When speaking in Nepali the Thakali usually refer to the dhom (and the aya lama) as jhakri. Although the dhom and the jhakri are both healers, the jhakri is a shaman: he is possessed by a superhuman spirit and goes into trance ...An Encyclopedia of Shamanism, Christina Pratt, The Rosen Publishing Group, 2007, ISBN 978-1-4042-1140-7, ... Banjhakri is the forest shaman (ban-primitive, jhakri-shaman) who, with his lover/wife Banjhakrini, is the initiator of Tamang shamans ...

 इन्हें भी देखें 
 ओझा
 सिक्किम

 सन्दर्भ 

श्रेणी:ओझा
श्रेणी:सिक्किम की संस्कृति
श्रेणी:पश्चिम बंगाल की संस्कृति